J บวก 4 วันติด! วิ่งอีก 7% ตั้งเป้าปี 65 รายได้โต 50% ชู 4 ธุรกิจหลักหนุน
J บวก 4 วันติด! วิ่งอีก 7%  ตั้งเป้าปี 65 รายได้โต 50% ชู 4 ธุรกิจหลักหนุน อาทิ ธุรกิจ IT Junction, ธุรกิจ JAS Property, ธุรกิจศูนย์การค้าคอมมูนิตี้มอลล์ และกลุ่มธุรกิจเกาะเมกะเทรนด์ พร้อมเตรียมเปิด JAS Green Village ลาดปลาดุก ในเดือนสิงหาคมนี้
J บวก 4 วันติด! วิ่งอีก 7%  ตั้งเป้าปี 65 รายได้โต 50% ชู 4 ธุรกิจหลักหนุนเด่น อาทิ ธุรกิจ IT Junction, ธุรกิจ JAS Property, ธุรกิจศูนย์การค้าคอมมูนิตี้มอลล์ และกลุ่มธุรกิจเกาะเมกะเทรนด์
25 พ.ค. 2565

ผู้สื่อข่าวรายงานว่า ราคาหุ้นวันนี้ (25พ.ค.65) บริษัท เจเอเอส แอสเซ็ท จำกัด (มหาชน) หรือ J ณ เวลา 16:10 น. อยู่ที่ระดับ 4.56 บาท บวก 0.32 บาท หรือ 7.55 % สูงสุดที่ระดับ 4.60 บาท ต่ำสุดที่ระดับ 4.28 บาท ด้วยมูลค่าการซื้อขาย 85.99 ล้านบาท ราคาหุ้นบวก 4 วันติด โดยนับตั้งแต่หุ้นยืนที่ระดับ 4.10 บาท เมื่อวันที่ 19 พ.ค.65 จนถึงล่าสุดวันอยู่ที่ระดับ 4.56 บาท หรือเพิ่มขึ้น 11.21%

โดยก่อนหน้านี้(23พ.ค.65) นายสุพจน์ สิริกุลภัสสร์ ประธานเจ้าหน้าที่บริหาร J กล่าวว่า ในปี 2565 เจเอเอส แอสเซ็ท จะเติบโตได้อย่างก้าวกระโดดอีกครั้ง ตั้งเป้าหมายรายได้ปีนี้เติบโตไม่ตำกว่า 50% โดยเดินหน้าโฟกัส 4 ธุรกิจหลัก ได้แก่ 1.ธุรกิจบริหารพื้นที่เช่า IT Junction จะมีการปรับโมเดลใหม่ๆ เพื่อสอดรับยุคเทคโนโลยีบูม ,2.ธุรกิจ JAS Property หรือการก่อสร้างอสังหาริมทรัพย์เพื่อขาย โดยในช่วง 2 ปีก่อน ได้เปิดตัวคอนโดฯ ในชื่อ NEWERA ผลตอบรับดีเยี่ยม และวางแผนจะปิดโปรเจกต์ปีนี้ อีกทั้ง ยังมีการก่อสร้าง-ปรับปรุง อสังหาริมทรัพย์ประเภทบ้านมือสองพร้อมอยู่ร่วมกับบริษัทย่อยของ JMT คาดจะสนับสนุนยอดขายกลุ่มนี้ชัดเจนขึ้น
โดยในปี 2565 บริษัทฯ ได้เปิดตัว JAS Green Village บนถนนคู้บอน อย่างเป็นทางการ สร้างกระแสรายได้ใหม่ให้กับบริษัท และรับรู้รายได้เต็มปีในปี 2565 ล่าสุดได้ขยายพื้นที่ศูนย์อีก 2,000 ตร.ม.4. ธุรกิจสุดท้าย Senior Wellness บริษัทฯ มองว่าจะเป็นอีก Key Success และเกาะเมกะเทรนด์ ด้านเฮลธ์แคร์ เซอร์วิส (Healthcare Service)
ปัจจุบันอยู่ระหว่างพัฒนาโครงการ Senera Senior Wellness ศูนย์ดูแลผู้สูงอายุแห่งใหม่ตอบรับการเข้าสู่สังคมผู้สูงอายุของประเทศ (Aging Society) และเป็นครั้งแรกของโมเดลศูนย์ดูแลผู้สูงอายุที่อำนวยความสะดวกครบครัน ในโลเคชั่น อยู่ติดกับห้าง JAS Green Village ถนนคู้บอน พร้อมเปิดให้บริการปลายปีนี้ ล่าสุดเตรียมเปิดตัว JAS Green Village ลาดปลาดุก ในเดือนสิงหาคมนี้ บนพื้นที่ 13,000-15,000 ตร.ม. พร้อมเปิด Senior Wellness โดยใช้โมเดลเหมือนกับย่านคู้บอน 